**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-ZV-2253

**498a**

**Spoločná správa**

**výborov Národnej rady Slovenskej republiky o  výsledku prerokovania návrhu na vyslovenie súhlasu Národnej rady Slovenskej republiky s Rozšírenou rámcovou dohodou medzi Európskou úniou a jej členskými štátmi na jednej strane**

**a Čilskou republikou na strane druhej (tlač 498)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 642 zo 14. novembra 2024 pridelil návrh na vyslovenie súhlasu Národnej rady Slovenskej republiky s Rozšírenou rámcovou dohodou medzi Európskou úniou a jej členskými štátmi na jednej strane a Čilskou republikou na strane druhej (tlač 498) na  prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Zahraničnému výboru Národnej rady Slovenskej republiky. Zároveň určil, aby Zahraničný výbor Národnej rady Slovenskej republiky ako gestorský výbor podal Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

Zahraničný výbor Národnej rady Slovenskej republiky zvolal k predmetnému návrhu schôdzu 20. novembra 2024, avšak neprijal platné uznesenie, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa nemohol uznášať. Ústavnoprávny výbor Národnej rady Slovenskej republiky uznesením č. 220 z 21. novembra 2024 a Výbor Národnej rady Slovenskej republiky pre financie a rozpočet uznesením č. 170 z 26. novembra 2024 odporučili Národnej rade Slovenskej republiky, podľa čl. 86 písm. d) Ústavy Slovenskej republiky, vysloviť súhlas s Rozšírenou rámcovou dohodou medzi Európskou úniou a jej členskými štátmi na jednej strane a Čilskou republikou na strane druhej a rozhodnúť, že Dohoda je medzinárodnou zmluvou podľa článku 7 ods. 5 Ústavy Slovenskej republiky, ktorá má prednosť pred zákonmi.

Zahraničný výbor Národnej rady Slovenskej republiky rokoval ako gestorský výbor 26. novembra 2024. Na základe stanovísk výborov odporúčaNárodnej rade Slovenskej republiky, podľa čl. 86 písm. d) Ústavy Slovenskej republiky, vysloviť súhlas s Rozšírenou rámcovou dohodou medzi Európskou úniou a jej členskými štátmi na jednej strane a Čilskou republikou na strane druhej a rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.

Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Rozšírenou rámcovou dohodou medzi Európskou úniou a jej členskými štátmi na jednej strane a Čilskou republikou na strane druhej (tlač 498a) bola schválená uznesením Zahraničného výboru Národnej rady Slovenskej republiky č. 30 z 26. novembra 2024. Týmto uznesením výbor zároveň poveril poslanca Michala Lukšu plniť úlohy spoločného spravodajcu.

Marián Kéry, v.r.

predseda Zahraničného výboru Národnej rady Slovenskej republiky

Bratislava 26. november 2024

NÁRODNÁ RADA SLOVENSKEJ REPUBLIKY

IX. volebné obdobie



č......

UZNESENIE NÁRODNEJ RADY SLOVENSKEJ REPUBLIKY

z .....

k návrhu na vyslovenie súhlasu Národnej rady SRs Rozšírenou rámcovou dohodou medzi Európskou úniou a jej členskými štátmi na jednej strane a Čilskou republikou na strane druhej

**Národná rada Slovenskej republiky**

podľa čl. 86 písm. d) Ústavy Slovenskej republiky

1. **v y s l o v u j e s ú h l a s**

s  Rozšírenou rámcovou dohodou medzi Európskou úniou a jej členskými štátmi na jednej strane a Čilskou republikou na strane druhej

1. **r o z h o d l a, že**

ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.